Eddembe ly'obuntu n'ebyokwerinda munda mu ggwanga. National Resistance Movement yajja mu buyinza ng'esuubiza okuzzaawo ebyokwerinda n'okuteeka ekitiibwa mu ddembe ly'obuntu. Mu butuufu, kino kiri mu nteekateeka ya National Resistance Movement eya ssemasonga ekkumi, nga Museveni bwe yakinogaanya mu kwogera kwe ng'alayira Ssemasonga eyookubiri ku nteekateeka yaffe eye byokwerinda by'abantu n'ebintu byabwe. Buli muntu mu Uganda alina okubeera n'obukuumi obwannamaddala okusobola okubeera awantu wonna w'ayagadde. Omuntu yenna, oba ekibinja kyonna ekitiisatiisa ebyokwerinda by'abantu baffe birina okukolebwako ewatali kisa. Bannayuganda balina kufa okufa okwobutonde kwe tutalinaako busobozi bwonna, naye si kuttibwa bantu bannaffe abagenda mu maaso n'okwegolorera kko n'okussiza ku ttaka lyaffe. Newankubadde nga Museveni ye yali akulira gavumenti empya mu Kampala, National Resistance Movement yali tesobola kulaga busobozi bwayo okwetooloola Uganda yonna, okulwanyisa abaali bagirwanyisa ab'enjawulo. Okuva ku ntandikwa y'Obwapulezidenti bwa Museveni, yalina obuwagizi bungi okuva mu bantu abaali mu luse olw'Olunnabantu mu bukiikakkono, Museveni gye yali yasimba amakanda. Museveni yasobola okufuna Abakalamajongo, abaalina akasaayi k'obulunzi bw'ente mu kitundu eky'obukiikaddyo ekyalimu abantu abatono abataalina ddoboozi lya nkizo nnyo mu bya bufuzi, okubeera ku ludda lwe ng'abawa ekifo mu gavumenti empya. Ekitundu ky'obukiikaddyo okwetooloola ensalo ya Sudan, wabula kyo kyamutawaanya nnyo. Omukulembeze w'ekibinja ky'abayeekera ekya Uganda National Rescue Front, Moses Ali, yava mu by'obuyeekera era ne yeewaayo eri gavumenti n'afuulibwa omumyuka wa ssaabaminisita owookubiri. Abantu okuva mu bitundu eby'obukiikaddyo bw'eggwanga, baalaba okujja kwa gavumenti mu buyinza eyali ekulemberwa omuntu eyali ava mu bukiikakkono bw'eggwanga ng'ekintu ekyabakankanya ennyo. Ebibinja by'abayeekera byatandikibwawo abantu b'e Lango, Acholi, ne Teso, baafufuggazibwa olw'amaanyi g'eggye erya National Resistance Army eryali mu bitundu by'ewala ennyo nga ku nsalo ya Sudan. Ekibinja ky'abayeekea ekyali mu bitundu bya Acholi ekya Uganda People's Democratic Army kyalemwa okulemesa National Resistance Army okubeera mu kitundu kya Acholi, ekintu ekyaleka ekibiina ky'abayeekera ekya Holy Spirit Movement nga si kimativu. Okuwangulwa kw'ebibiina by'abayeekera byombi okwali Uganda People’s Democratic Army ne Holy Spirit Movement olutalo kwalulekamu ekibinja oluvannyuma ekyategeereeka nga ekya Lord's Resistance Army, ekyali kiyinza okwekyusiza Abacholi bo bennyini. Eggye lya National Resistance Army oluvannyuma lyafuna ekifaananyi ekirungi bwe kyatuuka mu kussa ekitiibwa mu ddembe ly'abantu aba bulijjo, newankubadde oluvannyuma Museveni yakolokotwa olw'okukozesa abaana mu magye ge, ekintu ekitaalaga mpisa mu ggye lya National Resistance Army era ne kyonoona ekifaananyi ky'obwenkanya kye baali bafunye. "Abasajja ba Museveni bwe baali baakajja beeyisa bulungi nnyo era ne tubaaniriza," omunakyalo omu bwe yategeeza, "naye oluvannyuma ne batandika okukwata abantu n'okubatta. Mu Gwokusatu mwaka gwa lukumi mu lwenda kinaana mu mwenda, ekitongole kya Amnesty International kyafulumya alipoota ku ddembe ly'obuntu mu Uganda, eyatuumibwa, "The Human Rights Record ". Ekitongole kino kyawandiika ku kutyoboola eddembe ly'obuntu okwali kweyongedde ennyo mu Uganda okwali kukolebwa amagye ga National Resistance Army.